Up-650/04
Natisni
Opravilna št.:
Up-650/04
Datum odločitve:
9. 1. 2006
ECLI:
ECLI:SI:USRS:2006:Up.650.04
Akt:
Ustavna pritožba A. A. zoper sodbo Višjega sodišča v Ljubljani št. I Cp 1253/2004 z dne 8. 7. 2004 v zvezi s sodbo Okrajnega sodišča v Ljubljani št. II P 1165/2004 z dne 26. 5. 2004
Izrek:
Ustavna pritožba A. A. zoper sodbo Višjega sodišča v Ljubljani št. I Cp 1253/2004 z dne 8. 7. 2004 v zvezi s sodbo Okrajnega sodišča v Ljubljani št. II P 1165/2004 z dne 26. 5. 2004 se zavrže.
Evidenčni stavek:
V sporu zaradi objave odgovora oziroma popravka je dovoljena revizija. Ker pritožnik tega pravnega sredstva ni izčrpal, ustavna pritožba ni dopustna.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
20. 9. 2004
Vrsta odločitve:
sklep
Vrsta rešitve:
zavrženje
Dokument:
US25619
Dokument v PDF obliki:
Up-650-04.pdf
115 KB
Prenesite datoteko
Up-650/04-6
9. 1. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 20. decembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega sodišča v Ljubljani št. I Cp 1253/2004 z dne 8. 7. 2004 v zvezi s sodbo Okrajnega sodišča v Ljubljani št. II P 1165/2004 z dne 26. 5. 2004 se zavrže.
Obrazložitev
1. Pritožnik vlaga ustavno pritožbo zoper sodno odločbo, s katero je Višje sodišče potrdilo sodbo sodišča prve stopnje, ki je zavrnilo njegov zahtevek za objavo popravka oziroma odgovora na objavljeno informacijo.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Po določbi četrtega odstavka 39. člena Zakona o medijih (Uradni list RS, št. 35/01 in nasl. – v nadaljevanju ZMed) je v sporih za objavo popravka zoper sodbo sodišča druge stopnje dovoljena revizija. Na podlagi prvega odstavka 44. člena ZMed se v postopku sodnega varstva glede pravice do odgovora smiselno uporabljajo določbe glede postopka v zvezi s pravico do popravka. To pomeni, da je tudi v sporih za objavo odgovora na objavljeno informacijo dovoljena revizija.
3. Ker pritožnik pravnega sredstva revizije ni izčrpal, ustavna pritožba ni dopustna. Zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić